  Майя Бывальцева 17-тӥ гудырикошконлы Удмуртиын коронавиурс инфекциен черлан 27 выль учыръёсты пусйизы. Со сярысь элькун тӧролэн но кивалтэтлэн «ВКонтакте» мерлыко вотэсысь нимлыко огиназ ивортӥзы. Выль черламъёс пӧлын Дэри ёросысь вить адями, Ижкарысь но Пичи Пурга ёросысь ньыль адями. Быдэн кык учыр Воткаын, Сарапулын, Можгаын, Грак, Ува ёросъёсын пусъемын, быдэн одӥг учыр – Алнаш, Можга, Шаркан, Сарапул ёросъёсын. Эшшо ньыль адями висёнэз вормиз. Туннэ нуналлы элькунын коронавирус инфекциен черлан 2 сюрс 819 учыр лабораториосын зэматэмын. 2 сюрс 286 адями йӧназ, 56 мурт кулӥз. Та дыре дас кыкезлэн висисьёслэн тазалыксы секыт лыдъяське.  Тегъёс: Тазалык Ижкар висён Удмуртия коронавирус  